ગત મહિને સિવિલ હોસ્પિટલના સુપ્રિન્ટેન્ડન્ટ ડો.મનીષ મહેતા પાસેથી દર્દીઓને પડતી મુશકેલીઓ વિશે જાણ્યા બાદ ધારાસભ્ય અરવિંદ રૈયાણી અને ગોવિંદ પટેલે ટ્રોમા સેન્ટર, ઈમરજન્સી વોર્ડ, એક્સ-રે વિભાગ સહિતના વોર્ડની જાત તપાસ કરી ત્રુટિઓ જાણવાનો પ્રસાય કર્યો હતો. એમ્બ્યુલન્સ રૂમમાં પણ પાંચ એમ્બ્યુલન્સમાંથી એક એમ્બ્યુલન્સ રિપેરીંગમાં હોવાનું જાણી તાકીદે રિપેર કરાવવાની સૂચના આપી હતી. ઓર્થોપેડીક વિભાગનું એકસ-રે મશીન ઘણાં સમયથી બંધ હોય તે નવું વસાવવાનું તથા ઈમરજન્સી વિભાગમા ૭ વેન્ટીલેટર છે પરંતુ તેમ છતાં આટલા વેન્ટીલેટર અપૂરતા જણાતા વધુ 3 વેન્ટિલેટર વિકસાવવાની સૂચના આપી હતી. આ સરપ્રાઈઝ ચેકીંગ વખતે આશ્ચર્યજનક રીતે અનેક વોર્ડમાં વહેલી સવારે સફાઈ થઇ ગયાનું ધ્યાને આવ્યું હતું ત્યારે અમુક વોર્ડમાં ‘પ્રશ્નપત્ર’ ફૂટી ગયાની ચર્ચા થવા પામી હતી. જો કે અનેક ડોક્ટરોને આ મામલે જાણ ન હોય ‘ઘેરહાજર’ હોવાનું સામે આવ્યું હતું.